ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 48 -МИ / 05.01.2021г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

На 05 **януари 2021 г. от 18:00** часа се проведе заседание на Общинската избирателна комисия Благоевград, при следния

**Д н е в е н р е д:**

1. **Доклад относно постъпило писмо от общинска администрация по повод на сигнал Калоян Ханджийски относно предсрочно прекратяване на пълномощия на общински съветник;**

**2. Доклад относно сигнал от Соня Ставрева**

**3. Разни**

**ПРИСЪСТВАТ:**

Мустафа Сирачки, Стоян Терзийски; Мартин Бусаров;, Вилислав Балев, Елеонора Атанасова, Александра Стоянова, Владислав Вачев, Биляна Петачка, Милена Велкова, Елена Панчева, Илия Милев, Йордан Симонски, Светослава Терзиянова- Михайлова

**ОТСЪСТВАЩИ** : няма

Заседанието бе открито в 18:00 ч. и председателствано от Йордан Симонски Мартин БУСАРОВ –Председател на комисията.

М.Бусаров: Колеги откривам заседанието на ОИК. 05 януари ,18:00 – заседание на ОИК Благоевград. Имаме ли кворум ?

М.Сирачки, секретар на ОИК : няма отсъстващи, можем да проведем заседание и да взимаме решения. 13 сме в зала.

Предлагам следния проект на дневен ред, ако някой има други предложения да сподели.

**Д н е в е н р е д:**

**Д н е в е н р е д:**

**1.Доклад относно постъпило писмо от общинска администрация по повод на сигнал Калоян Ханджийски относно предсрочно прекратяване на пълномощия на общински съветник;**

**2. Доклад относно сигнал от Соня Ставрева**

**3. Разни**

- Няма други предложения .

М.Бусаров: Колеги подлагам на гласуване така предложения проект за дневен ред ! Който е ''ЗА'' , така предложения проект на дневен ред , моля да гласуваме с вдигане на ръка!

Колеги имаме дневен ред по който да работим , 13 гласа ''ЗА''. Против няма.

По точка ПЪРВА от Дневния ред , председателят запозна комисията със следната преписка:

Колеги, постъпило е писмо от общинска администрация. Писмото касае споменатите в сигнала срещу Соня Ставрева фактури. Изпратени са ни съответно фактури, доказателства за извършени плащания, както и копия на пожеланията, които са предмет на фактурите. Моля, ,дежурните са направили копия на фактурите и останалите документи.

\*следва кратко разискване и запознаване със преписката

М.Бусаров : Колеги , има ли някой за изказване?

Ако няма аз имам един коментар:

Колеги, имаме отговора на ТР и ЮЛНЦ, но все още няма отговор от останалите адресати на наши писма : КПКОНПИ, Комисията към ОС Благоевград , ето сега имаме и отговор на администрацията.

Прочетох пак наличните документи по преписката. И имам едно предложение - да изискаме от общински съвет информация дали г-жа Ставрева е подавала уведомление в срока по ЗМСМА 34,ал.6?

Св.Терзиянова - Михайлова:

Колеги , аз лично не мисля че следва да искаме с протоколно решение тази информация. Защо? Ами не виждам смисъл, имаме отговор от ТР и ЮЛНЦ , че Соня Ставрева не е напускала дружеството. Защо ще искаме да знаем дали е подала в срок до ОБС Благоевград уведомление?

От зала:

Нека да се попълни преписката с исканата информация, да изследваме всяка възможност по сигнала.

М.Бусаров:

Колеги, знаете, че ще има недоволни от решението на ОИК, независимо в каква посока ще е то. Нека да отидем в съда като комисия, която е изследвала всяко твърдение в сигнала, колкото и да ни се струва “ненужно”.Това ми бях съображениятаза моето предложение.

Предлагам ви протоколно решение, с което да одобрим текст на писмо до Председател на Общински съвет Благоевград със следния текст:

До

Председател на

**Общински Съвет на Община Благоевград**

**Уважаеми, Г-н Тодоров,**

В ОИК 0103 Благоевград е постъпил сигнал срещу г-жа Соня Ставрева, същият е заведен с вх.№569/07.12.2020г.по входящия регистър на ОИК.

В тази връзка, Ви молим, да получим информация относно:

В деловодството на общински съвет Благоевград постъпили ли са следните документи:

1. Уведомление от Соня Ставрева по реда на чл.34,ал.6 ЗМСМА
2. Ако такива документи са подавани, молим да ни изпратите заверени копия.

Молим за бърз отговор с оглед кратките срокове по Изборния кодекс.

Мартин Бусаров

Председател на ОИК Благоевград

Мустафа Сирачки

Секретар на ОИК Благоевград

Колеги, ако сте съгласни с текста на писмото, то моля гласуваме приемане на протоколно решение №1/05.01.2021г.

След проведеното гласуване „ЗА“ приемане на протоколно решение №1/05.01.2021г. гласуват 12 души. „Против“ 1 против е Светослава Терзиянова-Михайлова.

Бусаров : приехме протоколно решение №1/05.01.2021г.

Председател и секретар ще организират изготвянето на писмото и неговото изпращане.

По **точка 2** от дневния ред председателят М.Бусаров информира комисията, относно движението на преписката по сигнал подаден в ОИК Благоевград на 14.12.2020г. с вх.№571/14.12.2020г. по входящия регисър на ОИК.

Колеги, изпратено е писмо, съгласно наше предходно протоколно решение, и до момента отговор от Председателят на Общ.Съвет Благоевград няма.

Подобно на преписката по предходната точка, имам предложение за още доказателства, които да съберем. Конкретно - да поискаме от ТП на НОИ Благоевград информация дали за г-н Румен Томов е издаван болничен лист, с каква продължителност и за какъв период?

Правя това предложение, тъй като в сигнала на г-жа Ставрева се твърди период в който кмета на общината не е изпълнявал своите задължения. В ЗМСМА такъв текст , който да покрива донякъде сигнала и твърдяното в него е чл.42,ал.1,т.2 ЗМСМА. Тук в закона се споменава поради болест. Т.е. добре би било да проверим дали ако описаното в сигнала е вярно, то не се дължи на заболяване. Това е.

Предлагам ви протоколно решение, с което да одобрим текст на писмо до ТП на НОИ Благоевград със следния текст:

До

Директор на

**ТП на НОИ Благоевград**

**Уважаеми, Г-н Георгиев,**

В ОИК 0103 Благоевград е постъпил сигнал срещу г-н Румен Георгиев Томов, същият е обявен за избрана за кмет на Община Благоевград, с наше решение 298-МИ/04.11.2019г.

В тази връзка, Ви молим, да получим информация относно:

За лицето Румен Георгиев Томов, ЕГН:\*\*\*\*\*\*\*\*\*\*\*, дали е издаван болничен лист и съответно определяно ли е обезщетение за временна неработоспособност от ТП на НОИ, и ако да - за кой период и в какъв размер?

Ако такива документи са налични , молим да ни изпратите заверени копия.

Молим за бърз отговор с оглед кратките срокове по Изборния кодекс.

Мартин Бусаров

Председател на ОИК Благоевград

Мустафа Сирачки

Секретар на ОИК Благоевград

Колеги, ако сте съгласни с текста на писмото, то моля гласуваме приемане на протоколно решение №2/05.01.2021г.

След проведеното гласуване „ЗА“ приемане на протоколно решение №2/05.01.2021г. гласуват 13 души. „Против“ няма.

Симонски : приехме протоколно решение №2/05.01.2021г.

Председател и секретар ще организират изготвянето на писмото и неговото изпращане.

По точка РАЗНИ:

Колеги, измина един месец от заседанията ни от декември, трябва да подадем искане до ЦИК за възнаграждения, в тази връзка ще помоляя колегата Балев да подаде имената на дежурните ,които са подготвяли материалите за заседанията ни, както се договорихме да се следи тази дейност. Ще помоля за списък, за да се подготви искането до ЦИК. Това първо

Второ - още ще чакаме отговорите по писмата ни и в зависимост от тях ще се съберем отново. Но за всеки случай да имаме готовност.

Предлагам следващо заседание на 15.01.2021г. в 18.00ч.

С това дневния ред бе изчерпан и заседанието закрито.

Председател: секретар :

Мартин Бусаров Мустафа Сирачки